[image: image1.jpg]PECSI TUDOMANYEGYETEM
UNIVERSITY OF PECS

Pécsi Tudomanyegyetem
H-7622 Pécs, Vasvari Pal utca 4.
+36-72-501-500/12174

E-mail: info@pte.hu





[image: image2.png]N

F Pécsi Tudomanyegyetem

o(,+Q 1367

SAJTOANYAG





[image: image3.png]Pécsi Tudomanyegyetem

H-7622 Pécs, Vasvari Pal utca 4.
+36-72-501-500/12174
info@pte.hu





Pécs, 2026. szeptember 2.

Kinevezték Magyarország első gyógytornász végzettségű 
egyetemi tanárait a Pécsi Tudományegyetemen
Történelmi jelentőségű szakmai és akadémiai sikernek adott otthont a Pécsi Tudományegyetem: 2026. szeptember 1-jén köztársasági elnöki határozat alapján egyetemi tanári (professzori) kinevezést és az ezt szimbolizáló talárt vehetett át az egyetem tanévnyitó szenátusi ülésén Prof. Dr. Hock Márta és Prof. Dr. Járomi Melinda, a Kar Fizioterápiás és Sporttudományi Intézetének két oktatója. Ezzel ők lettek Magyarország legelső olyan egyetemi tanárai, akik gyógytornász alapvégzettséggel érték el a legmagasabb akadémiai fokozatot.

A professzori cím elnyerése nem csupán a két elismert szakember több évtizedes, kimagasló oktatói, kutatói és tehetséggondozó munkásságának méltó elismerése, hanem a teljes hazai fizioterápiás és gyógytornász szakma, valamint a pécsi egészségtudományi képzés történelmi mérföldköve is.

„A Fizioterápiás és Sporttudományi Intézet két meghatározó oktatójának professzori kinevezése nemcsak a karunk, hanem az egész magyar egészségügyi felsőoktatás büszkesége. Prof. Dr. Hock Márta és Prof. Dr. Járomi Melinda úttörő munkássága bizonyítja, hogy a gyógytornász hivatás és a hozzá kapcsolódó tudományos kutatómunka elérte a legmagasabb akadémiai szintet, és nemzetközi szinten is versenyképes tudásbázist alkot” – hangsúlyozta Prof. Dr. Ács Pongrác, a PTE Egészségtudományi Kar dékánja.

A PTE Egészségtudományi Kara a gyógytornászképzés egyik legjelentősebb hazai és nemzetközi bázisa. A frissen kinevezett professzorok mind a graduális és posztgraduális képzésben, mind a doktori iskolai témavezetésben és a nemzetközi kutatási együttműködésekben kulcsszerepet töltenek be, példát mutatva a jövő egészségtudományi szakembereinek.

További információ:
Pécsi Tudományegyetem Egészségtudományi Kar

dékáni kabinet

dekanikabinet@etk.pte.hu 


